Id-Deċiżjoni tal-Kummissjoni
ta’ l-10 ta’ Diċembru 2003
li tadotta l-pjan għall-allokazzjoni lejn ir-riżorsi tal-Istati Membri li għandhom jitħallsu mill-bagit tas-sena 2004 għall-provvista ta’ l-ikel mil-ħażniet ta’ l-intervent għall-benefiċċju tal-persuni l-aktar mċaħħda fil-Komunità
(notifikata permezz ta’ dokument numru K(2003) 4868)
(2003/903/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrai ir-Regolament tal-Kunsill (KEE) Nru 3730/87 ta’ l-10 ta’ Diċembru 1987 li jistabbilixxi r-regoli ġenerali għall-forniment ta’ l-ikel minn ħażniet ta’ l-intervent lill-organizzazzjonijiet nominati għad-distribuzzjoni lejn il-persuni l-aktar fil-bżonn fil-Komunità [1], u partikolarment l-Artikolu 6 tiegħu,
Wara li kkunsidrat ir-Regolament tal-Kunsill (KE) Nru 2799/98 tal-15 ta’ Diċembru 1998 li jistabblixxi l-arranġamenti agrimonetraji għall-euro [2], u partikolarment l-Artikolu 3(2) tiegħu,
Billi:
(1) Bi qbil ma l-Artikolu 2 tar-Regolament tal-Kummissjoni (KEE) Nru 3149/02 li jistabbilixxi r-regoli dettaljati għall-provvista ta’ l-ikel minn ħażniet ta’ l-intervent għall-benefiċċju ta’ persuni l-aktar fil-bżonn gewwa l-Komunità [3], il-Kummissjoni għandha tadotta pjan ta’ distribuzzjoni li għandu jkun iffinanzjat mir-riżorsi disponibbli fis-sena tal-budget 2004. Il-pjan għandu jistabbilixxi partikolarment, għal kull Stat Membru li japplika l-miżura, ir-riżorsi finanzjarji massimi disponibbli sabiex iwettaq l-parti tiegħu tal-pjan, u l-kwantità ta’ kull tip ta’ prodott li għandha tkun meħudha mill-ħażniet miżmuma mill-aġenziji ta’ l-intervent.
(2) L-Istati Membri involuti fil-pjan kienu fornew l-informazzjoni meħtieġa bi qbil ma l-Artikolu 1 tar-Regolament (KEE) Nru 3149/92.
(3) Għall-iskopijiet ta’ l-applikazzjoni tar-riżorsi, qies għandu jittieħed ta’ l-esperjenza u l-grad li dwaru l-Istat Membru jutilizza ir-riżorsi allokati lilu fis-snin preċedenti.
(4) It-trasferimenti intra-Komunitarji meħtieġa sabiex iwasslu l-pjan fil-qofol tiegħu għandhom ukoll ikunu awtorizzati permezz tal-kondizzjonijiet li hemm provvediment dwarhom fl-Artikolu 7 tar-Regolament (KEE) Nru 3149/92.
(5) Għall-implementazzjoni tal-pjan, l-aspett operativ fil-qofol tat-tifsira ta’ l-Artikolu 3 tar-Regolament (KE) Nru 279/98 għandu jkun id-data li fiha tibda s-sena finanzjarja għall-amministrazzjoni tal-ħażniet fil-ħażna pubblika.
(6) Sabiex ikun irrispettat l-iskop tal-pjan, id-distribuzzjoni tal-prodotti għandha tkun imqassma matul is-sena.
(7) Bi qbil ma l-Artikolu 2(2) tar-Regolament (KEE) Nru 3149/92, il-Kummissjoni fittxet il-parir ta’ l-organizzazzjonijiet ewlenija li huma familjari mall-problemi tal-persuni l-aktar imċaħħda fil-Komunità meta kienet tħejji dan il-pjan.
(8) Il-miżuri li hemm provvediment dwarhom f’din id-Deċiżjoni huma konformi ma’ l-opinjoni tal-Kumitati kollha relevanti,
ADOTTAT DIN ID-DEĊIŻJONI:
L- Artikolu 1
Għas-sena finanzjarja 2004, ta’ l-oġġetti ta’ l-ikel għad-distribuzzjoni lejn il-persuni l-aktar imċaħħda fil-Komunità permezz tar-Regolament (KEE) Nru 3730/87 għandhom ikunu fornuti skond il-pjan annwali tad-distribuzzjoni kif muri fl-Anness I.
L- Artikolu 2
L-operazzjonijiet għat-trasferiment intra-Komunità elenkati fl-Anness II huma b’hekk awtorizzati.
L- Artikolu 3
Sabiex ikun implementat il-pjan annwali, id-data operattiva tal-fatt kif referut fl-Artikolu 3 tar-Regolament (KE) Nru 2799/98 għandha tkun l-1 ta’ Ottubru 2003.
L- Artikolu 4
Meta l-kwanità tal-prodotti distribwiti teċċedi il-500 tunnellata, l-Istati Membri parteċipanti għandhom iżidu dispożizzjonijiet xierqa fl-istedina għall-offerti sabiex jassiguraw li l-kwantitajiet murija fil-tabella ta’ l-Anness 1(b) ikunu s-suġġett ta’ diversi operazzjonijiet tad-distribuzzjoni matul il-korsa tal-pjan annwali sabiex jittieħed qies tal-kapaċità tal-istituzzjonijiet tal-karità.
L- Artikolu 5
Din id-Deċiżjoni hija indirizzata lill-Istati Membri.
Magħmula fi Brussel, fl-10 ta’ Diċembru 2003.